CELEX: 62018TA0093
Language: ro
Date: 2020-12-16 00:00:00
Title: Cauza T-93/18: Hotărârea Tribunalului din 16 decembrie 2020 – International Skating Union/Comisia („Concurență – Asociere de întreprinderi – Competiții de patinaj de viteză – Decizie de constatare a unei încălcări a articolului 101 TFUE – Reglementare a unei federații sportive – Conciliere între dreptul concurenței și specificitatea sportului – Pariuri sportive – Curtea de arbitraj sportiv – Orientări privind calcularea amenzilor – Domeniul de aplicare teritorial al articolului 101 TFUE – Restrângere a concurenței prin obiect – Măsuri corective”)

22.2.2021   
            
            
               RO
            
            
               Jurnalul Oficial al Uniunii Europene
            
            
               C 62/24
            
         
      Hotărârea Tribunalului din 16 decembrie 2020 – International Skating Union/Comisia
      (Cauza T-93/18) (1)
      
      („Concurență - Asociere de întreprinderi - Competiții de patinaj de viteză - Decizie de constatare a unei încălcări a articolului 101 TFUE - Reglementare a unei federații sportive - Conciliere între dreptul concurenței și specificitatea sportului - Pariuri sportive - Curtea de arbitraj sportiv - Orientări privind calcularea amenzilor - Domeniul de aplicare teritorial al articolului 101 TFUE - Restrângere a concurenței prin obiect - Măsuri corective”)
      (2021/C 62/29)
      Limba de procedură: engleza
      
         Părțile
      
      
         Reclamantă: International Skating Union (Lausanne, Elveția) (reprezentant: J.-F. Bellis, avocat)
      
         Pârâtă: Comisia Europeană (reprezentanți: H. van Vliet, G. Meessen și van Schaik, agenți)
      
         Intervenienți în susținerea pârâtei: Mark Jan Hendrik Tuitert (Hoogmade, Țările de Jos), Niels Kerstholt (Zeist, Țările de Jos), European Elite Athletes Association (Amsterdam, Țările de Jos) (reprezentanți: B. Braeken și J. Versteeg, avocați)
      
         Obiectul
      
      Cerere întemeiată pe articolul 263 TFUE, prin care se solicită anularea Deciziei C(2017) 8230 final a Comisiei din 8 decembrie 2017 privind o procedură de aplicare a articolului 101 TFUE și a articolului 53 din Acordul privind SEE (cazul AT.40208 – Normele de eligibilitate ale Uniunii Internaționale de Patinaj)
      
         Dispozitivul
      
      
                  1)
               
               
                  Anulează articolele 2 și 4 din Decizia C(2017) 8230 final a Comisiei din 8 decembrie 2017 privind o procedură de aplicare a articolului 101 TFUE și a articolului 53 din Acordul privind SEE (cazul AT/40208 – Normele de eligibilitate ale Uniunii Internaționale de Patinaj), în măsura în care Comisia, dispunând ca International Skating Union să înceteze încălcarea constatată sub sancțiunea unor penalități cu titlu cominatoriu, vizează Regulamentul de arbitraj și solicită modificarea acestuia în cazul menținerii sistemului de autorizare prealabilă.
               
            
                  2)
               
               
                  Respinge în rest acțiunea.
               
            
                  3)
               
               
                  International Skating Union și Comisia Europeană suportă propriile cheltuieli de judecată.
               
            
                  4)
               
               
                  European Elite Athletes Association, domnii Jan Hendrik Tuitert și Niels Kersholt suportă propriile cheltuieli de judecată.
               
            
         (1)  JO C 142, 23.4.2018.